Ho ka bang dimilione tse 213 ha boimana ho etsahetse mahareng a 2012 boo etsang dimilione tse 190 bo etsahetse dinaheng tse ntseng di tswela pele mme dimilione tse 28 di ne di le dinaheng tse tswetseng pele. Hona e ka ba boimana basading ba 133 ho ba 1,000 ba mahareng a dilemo tse 15 le tse 44. Ho ka bang 10% ho isa ho 15 % ho boimana bo elwang hloko bo fella e le ho senyehelwa. Ka 2013 mathata a boimana a bakile mafu a 293,000 a bileng tlase ho tloha ho mafu a 377,000 ka 1990. Disosa tse tlwaelehileng di kenyeletsaho tswa madi ha bomme, mathata a ho ntsha mpa, kgatello ya madi ya boimana,tshwaetso ya bomme, le ho beleha ho sitisitsweng. Lefatshe ka bophara 40% ya boimana ke bo sa hlophiswang. Halofo ya boimana bo sa rerwang ke le bo fedisitsweng. Hara boimana bo sa ikemisetswang Dinaheng tse Kopanng tsa Amerika, 60% ya basadi ba sebedisitsetaolo ya pelehi e itseng nakong ya kgwedi eo boimana bo etsahetseng ka bona.